Miškinis kalviukas

Miškinis kalviukas (Anthus trivialis) – kielinių (Motacillidae) šeimos paukštis.

 Paplitimas 
Paplitęs Europoje ir Palearktyje iki Rytų Sibiro kalnų. Tai tolimi migrantai, žiemą judantys į Afriką ir pietų Aziją.Lietuvos fauna: Paukščiai 2., Vilnius, „Mokslas“, 1991, p. 59-60.

Lietuvoje paplitęs ir dažnas paukštis. Peri 300 000–500 000 porų.Jusys, V., Karalius, S., Raudonikis, L. Lietuvos paukščių pažinimo vadovas. Lietuvos ornitologų draugija, 2012, p. 182.

 Išvaizda 
Kūno viršutinė pusė pilkai rusva ar žalsva su išilginiais juosvais dryželiais ant galvos ir nugaros. Apatinė kūno pusė gelsvai balta, kaklas, pagurklis ir krūtinė išmarginti pailgomis dėmėmis. Snapas rusvas. Kojos gelsvai rudos. Jauniklių nugarinė pusė rusva.

 Elgsena 
Lietuvoje dažnas. Gyvena pamiškėse, kirtimuose, retuose miškuose. Lizdą suka ant žemės. Deda 5-6 pilkai balsvus ar žalsvus su tamsesnėmis dėmelėmis kiaušinius. Peri 13-14 dienų. Jaunikliai lizde išbūna 12 dienų. Paprastai išveda dvi vadas. Gieda garsiai, iš pradžių „vis-vis-vis…“, o užbaigia „sia-sia-sia… "

 Šaltiniai 


Kategorija:Kieliniai